Rudsejas ķauķis

Rudsejas ķauķis (Abroscopus albogularis) ir cetiju dzimtas (Cettiidae) dziedātājputns. Tam ir 3 pasugas. Sastopams tropu un subtropu mežos Bangladešā, Butānā, Ķīnā, Indijā, Laosā, Mjanmā, Nepālā, Taivānā, Taizemē un Vjetnamā.IUCN: Abroscopus albogularis

 Izskats 
Rudsejas ķauķis ir neliels, samērā slaids dziedātājputns ar rudiem vaigiem un garu, platu knābi. Galvas virsa pelēka, rudos vaigus no pelēkās galvas nodala šauras, melnas joslas. Pazode un pakakle tumši pelēka, no rudajiem vaigiem nodala šauras, baltas joslas. Mugura un spārni olīvzaļi, krūtis dzeltenas, vēders balts. Arī virsaste ir balta, bet zemaste dzeltena. Kājas dzeltenbrūnas.Birds of the Indian Subcontinent: India, Pakistan, Sri Lanka, Nepal, Bhutan 

Abi dzimumi izskatās vienādi. Jauno putnu vaigi nav tik koši kā pieaugušajiem putniem, uz galvas iztrūkst melnās joslas, arī pelēkā pakakle nav tik koša, dzeltenās krūtis gandrīz nemanāmas.New Holland Field Guide to the Birds of South-East Asia 

Ķermeņa garums ir 8—9 cm, svars 4 g.Alive: Rufous-faced Warbler (Abroscopus albogularis)Craig Robson New Holland Field Guide to the Birds of South-East Asia. — New Holland Publishers Ltd., 2005. — 304 p. — . 

 Uzvedība 
Rudsejas ķauķis ir nometnieks. Mājo Āzijas mitrajos mūžzaļo platlapu koku un bambusu mežos un pameža krūmos, augstumā no 300 līdz 2440 m virs jūras līmeņa, parasti 600—1200 m virs jūras līmeņa.Warblers of Europe, Asia and North Africa

Rudsejas ķauķi parasti novērojami pa vienam vai pa pāriem, lai gan ārpus vairošanās sezonas apvienojas baros ar citiem maza auguma putniņiem. Uzturas koku lapotnes vidējā vai apakšējā daļā, bet reizēm koku virsotnēs. Rudsejas ķauķis ir aktīvs un kustīgs putniņš, nav bailīgs, bet nav viegli novērojams. Kukaiņus galvenokārt ķer lidojumā.

 Sistemātika 
Rudsejas ķauķim ir 3 pasugas:
 Abroscopus albogularis albogularis (F. Moore, 1854) — Nepāla austrumi, Indijas ziemeļaustrumi, Butāna un Bangladeša austrumi līdz Mjanmas rietumiem un Ķīnas dienvidiem;
 Abroscopus albogularis hugonis (Deignan, 1938) — Mjanmas ziemeļi un austrumi un Taizemes ziemeļrietumi;
 Abroscopus albogularis fulvifacies (Swinhoe, 1870) — Ķīnas dienvidi, Taivāna, Laosa (ziemeļi un centrāldaļa) un Vjetnama (ziemeļi un centrāldaļa).

 Atsauces 

 Ārējās saites 
Rufous-faced Warbler (Abroscopus albogularis) - BirdLife species factsheet 
Avibase: Rufous-faced Warbler Abroscopus albogularis (Moore, F, 1854)
Species of Thailand: Rufous-faced warbler 

Kategorija:Kalnu ķauķi
Kategorija:Āzijas putni